Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2022/C 288/06)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O STANDARDNI SPREMEMBI ENOTNEGA DOKUMENTA

„Verdicchio dei Castelli di Jesi“

PDO-IT-A0482-AM04

Datum obvestila: 6. maj 2022

OPIS ODOBRENIH SPREMEMB IN RAZLOGI ZANJE

1. Pakiranje – posode in prostornina

Opis Vino z ZOP „Verdicchio dei Castelli di Jesi“ se lahko pakira tudi v nesteklene vsebnike, ki jih sestavlja meh iz večplastnega polietilena in poliestra v embalaži iz kartona ali drugega togega materiala. Vsebniki ne smejo biti manjši od prostornine, določene v nacionalni zakonodaji in zakonodaji EU.

Razlogi Gre za dodaten način pakiranja vina z ZOP „Verdicchio dei Castelli di Jesi“ v nesteklene posode, za katerega si prizadevajo proizvajalci po skrbnem tehničnem in komercialnem ocenjevanju.

Ta sprememba se nanaša na člen 8 specifikacije proizvoda in oddelek 9 enotnega dokumenta.

2. Podatki o nadzornem organu – sprememba naslova

Opis Naslov organa za certificiranje kakovosti in proizvodnje vina v Italiji Valoritalia S.r.l. je bil spremenjen iz Via Piave 24 v Via Venti Settembre 98/G, 00187 Rim.

Razlogi Sprememba naslova se nanaša na prenos glavnega sedeža nadzornega organa za ime „Verdicchio dei Castelli di Jesi“.

Ta sprememba se nanaša na člen 10 specifikacije proizvoda, vendar ne zadeva enotnega dokumenta.

ENOTNI DOKUMENT

1. Ime proizvoda

Verdicchio dei Castelli di Jesi

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

5. Kakovostno peneče vino

4. Opis vina

1. „Verdicchio dei Castelli di Jesi“

KRATEK OPIS

Vina z ZOP „Verdicchio dei Castelli di Jesi“ so rahle slamnato rumene barve, imajo nežen in prepoznaven vonj po mandljih, njihov okus pa je suh in skladen s prijetnim in nekoliko grenkim pookusom.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

2. „Verdicchio dei Castelli di Jesi classico“

KRATEK OPIS

Vina z ZOP „Verdicchio dei Castelli di Jesi classico“ so rahle slamnato rumene barve, imajo nežen in prepoznaven vonj, njihov okus pa je suh in skladen s prijetnim in nekoliko grenkim pookusom.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

3. „Verdicchio dei Castelli di Jesi classico superiore“

KRATEK OPIS

Vina z ZOP „Verdicchio dei Castelli di Jesi classico superiore“ so rahle slamnato rumene barve, imajo nežen in značilen vonj, njihov okus pa je suh in skladen s prijetnim in nekoliko grenkim pookusom.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

4. „Verdicchio dei Castelli di Jesi passito“

KRATEK OPIS

Vina z ZOP „Verdicchio dei Castelli di Jesi passito“ so od intenzivne slamnato rumene do jantarne barve, imajo prepoznaven in intenziven vonj, njihov okus pa je polsladek do sladek, skladen, žameten in prepoznaven.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,0 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) 25 Najvišja vsebnost skupnega žveplovega dioksida (v miligramih na liter)

5. Peneče vino „Verdicchio dei Castelli di Jesi“

KRATEK OPIS

Peneča vina z ZOP „Verdicchio dei Castelli di Jesi“ imajo fino in obstojno peno, so bolj ali manj intenzivne slamnato rumene barve z občasnimi zelenkastimi odsevi, njihov vonj je nežen, prefinjen, širok in sestavljen, njihov okus pa izredno suh do suh ter mineralen, svež, prefinjen in skladen.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

5. Enološki postopki

5.1. Posebni enološki postopki

—

5.2. Največji donosi

1. „Verdicchio dei Castelli di Jesi“ 14 000 kilogramov grozdja na hektar

2. „Verdicchio dei Castelli di Jesi classico“ 14 000 kilogramov grozdja na hektar

3. „Verdicchio dei Castelli di Jesi classico superiore“ 11 000 kilogramov grozdja na hektar

4. „Verdicchio dei Castelli di Jesi passito“ 14 000 kilogramov grozdja na hektar

6. Razmejeno geografsko območje

Geografsko območje proizvodnje vin z ZOP „Verdicchio dei Castelli di Jesi“ pokriva ozemlje pokrajin Ancona in Macerata.

Geografsko območje proizvodnje sestavljajo del povodja reke Esino, ozemlja 22 občin v pokrajini Ancona in dve občini v pokrajini Macerata.

7. Sorte vinske trte

Verdicchio bianco B. – verdicchio

8. Opis povezave

„Verdicchio dei Castelli di Jesi“

Gojenje vinske trte in pridelava vina sta na geografskem območju vina z ZOP „Verdicchio dei Castelli di Jesi“ prisotna že stoletja; pridelava penečega vina ima npr. starodavne korenine, za pridelavo vina iz sušenega grozdja pa je značilna večstoletna tradicija.

Človeški dejavniki so skozi stoletja vplivali na odločitev za gojenje sorte verdicchio na tem območju, razvoj gojitvenih oblik in enološke postopke.

Vina z ZOP „Verdicchio dei Castelli di Jesi“ imajo zaradi medsebojne povezave med naravnimi (svet, podnebje in tla) in človeškimi dejavniki edinstvene kakovostne in organoleptične lastnosti, ki jih je drugje nemogoče posnemati.

9. Bistveni dodatni pogoji (pakiranje, označevanje, druge zahteve)

Podatek o letu pridelave grozdja

Pravni okvir:

zakonodaja EU

Vrsta dodatnega pogoja:

dodatne določbe o označevanju

Opis pogoja:

Na etiketi vin z ZOP „Verdicchio dei Castelli di Jesi“, „Verdicchio dei Castelli di Jesi classico“, „Verdicchio dei Castelli di Jesi classico superiore“, „Verdicchio dei Castelli di Jesi passito“ in penečih vin „Verdicchio dei Castelli di Jesi riserva“ je treba navesti leto pridelave grozdja.

Pakiranje in metode zapiranja

Pravni okvir:

zakonodaja EU

Vrsta dodatnega pogoja:

dodatne določbe o označevanju

Opis pogoja:

Vrsta vina „Verdicchio dei Castelli di Jesi“ se lahko pakira tudi v nesteklene vsebnike, ki jih sestavlja meh iz večplastnega polietilena in poliestra v embalaži iz kartona ali drugega togega materiala. Vsebniki ne smejo biti manjši od prostornine, določene v nacionalni zakonodaji in zakonodaji EU.

Vrsti vina „Verdicchio dei Castelli di Jesi“ in Verdicchio dei Castelli di Jesi classico“ se sprostita v porabo v steklenicah s prostornino do petih litrov.

Vrsta vin z ZOP „Verdicchio dei Castelli di Jesi classico superiore“ se sprosti v porabo v steklenicah s prostornino do treh litrov; za te vrste vina so prepovedane odtržne ali kronske zaporke.

Povezava na specifikacijo proizvoda

https://www.politicheagricole.it/flex/cm/pages/ServeBLOB.php/L/IT/IDPagina/18115

(1) UL L 9, 11.1.2019, str. 2.